Το διαμέρισμα βρίσκεται στην παραδοσιακή συνοικία Πλάκα στο κέντρο της Αθήνας. Μόλις 5' λεπτά με τα πόδια από το Metro Συντάγματος, στο εμπορικό τρίγωνο της Αθήνας κοντά σε εστιατόρια, καφέ και μαγαζιά. Στον 1ο όροφο (υπάρχει ασανσέρ) υπάρχει το ανακαινισμένο ευρύχωρο και πεντακάθαρο διαμέρισμα, με 2 κρεβατοκάμαρες ,σαλόνι, κουζίνα και μπάνιο. Η διακόσμηση σε κερδίζει αμέσως, και τα air condition φροντίζουν για την κατάλληλη θερμοκρασία ειδικά στην καλοκαιρινή Αθηναϊκή ζέστη. Το βράδυ κοιμάσαι πολύ άνετα και ευχάριστα. 'Εχει wifi, τηλεόραση, πλυντήριο ρούχων, ηλεκτρικό σίδερο, σεσουάρ μαλλιών και είναι πλήρως εξοπλισμένο με τα απαραίτητα κουζινικά που θα χρειαστείς (ακόμα και μίξερ). Ο πολύ ευγενικός οικοδεσπότης μας υποδέχτηκε και μας έδωσε πολύ χρήσιμες πληροφορίες για τη περιοχή. Είχε φροντίσει να υπάρχει ένα μπουκάλι εμφιαλωμένο νερό στο ψυγείο και καφές, ζάχαρη για το πρωί. Η γειτονιά είναι ότι καλύτερο, δίπλα σε σημεία ενδιαφέροντος Μητρόπολη Αθηνών, Ερμού, αρχαιολογικούς χώρους Αρχαία αγορά, Μοναστηράκι, Θησείο, Ακρόπολη Αθηνών , Εθνικό Κήπο , Βουλή των Ελλήνων και πλατεία Συντάγματος. Μακάρι να είχα περισσότερες μέρες.